Source: https://ficek.sk/ako-postupovat-pri-ochrane-dusevneho-zdravia-73594
Timestamp: 2020-07-07 15:15:59+00:00
Document Index: 17215472

Matched Legal Cases: ['§ 63', 'súd ', 'súd ', '§ 77', 'súd ', 'súd ', 'súd ']

[2020] Ako postupovať pri ochrane duševného zdravia | Právna Poradňa
Ako postupovať pri ochrane duševného zdravia
Otázka: Ako postupovať pri ochrane duševného zdravia
Dobrý deň, chcela by som sa spýtať, učím na škole pre postihnuté deti. V septembri si ma údajne nahrali rodiča na diktafón, že kričím na deti a nahrávku predložili vedeniu, za čo mi bolo udelené kárne opatrenie. V celku mám mohutný hlas, aj keď rozprávam normálne. Nahrávku som dodnes nepočula. Nebránila som sa lebo v tom čase mal môj brat mozgovú príhodu. Vytkli mi aj syna, aby som ho v myšlienkach nenosila do práce (môj syn zomrel za tragických okolností). Od toho dňa všetko čo spravím, robím zle. Situácia a existencia je niekedy neznesiteľná rada by som vedela ako postupovať. Odísť zo zamestnania nechcem a ani si dovoliť nemôžem z finančných dôvodov.
Odpoveď: Ako postupovať pri ochrane duševného zdravia
Váš hlasový fond nevieme vyriešiť, ale postup zo strany rodičov je zrejme ovplyvnený aj tým, že v škole sú ich postihnuté dieťa, čo má vplyv aj na ich konanie a správanie.
Pojem "kárne opatrenie" ZP nepoužíva, len v ust. § 63 sa zmieňuje o možnosti výpovede zo strany zamestnávateľa v prípade upozornenia na porušenie pracovnej disciplíny. Váš hlasový fond nie je dôvodom "kárne opatrenie", resp. upozornenie zo strany zamestnávateľa na porušenie prac. disciplíny. ZP súčasne neobsahuje právne prostriedky ochrany proti uloženiu "kárneho opatrenia" a to v tom smere, aby bola daná mížnosť žaloby na súd o zrušenie kárneho opatrenia, súd by takúto žalobu zamietol.
Uvádzame, že ak by v budúcnosti zamestnávateľ Vám dal výpoveď z prac. pomeru a jehným z dôvodov by bolo, že Vám bolo dané "kárne opatrenie" ako ho uvádzate v otázke, máte možnosť brániť sa a to podaním žaloby o neplatnosť skončenia prac. pomeru v zmysle ust. § 77 ZP :
Uvádzame, že súd v prípadnom konaní o neplatnosť skončenia prac. pomeru nie je viazaný dôvodmi uvedenými v listine o skončení prac. pomeru (výpoveď, okamžité skončenie prac. pomeru), ale súd tieto dôvody posúdi v konaní sám, súd nie je viazaný právnym názorom zamestnávateľa.